b'\n_START_ARTICLE_\nBudapestin tekniikan ja taloustieteiden yliopisto\n_START_SECTION_\nHistoria\n_START_PARAGRAPH_\nPyh\xc3\xa4n Rooman keisari ja Unkarin kuningas Joosef II perusti 1782 Budan yliopiston yhteyteen BME:n edelt\xc3\xa4j\xc3\xa4n Institutum Geometricumin, jossa pystyi opiskelemaan maanmittausta, jokien hallintaa ja tienrakentamista. Institutum Geometricum yhdistyi 1850 Joosefin teknillisen opiston kanssa, ja niist\xc3\xa4 tuli 1856 Joosefin kuninkaallinen tekninen koulu. Unkarista korvasi 1860 opetuskielen\xc3\xa4 latinan. BME itsen\xc3\xa4istyi 1872 ja samalla sai luvan jakaa tutkintoja. Se oli Euroopan ensimm\xc3\xa4isi\xc3\xa4 oppilaitoksia, joka antoi yliopistotason insin\xc3\xb6\xc3\xb6riopintoja._NEWLINE_Oppilaitoksen nimeksi tuli 1949 Budapestin tekniikan yliopisto, ja siihen kuuluivat silloin Rakennustekniikan, konetekniikan, arkkitehtuurin, kemiantekniikan ja s\xc3\xa4hk\xc3\xb6tekniikan tiedekunnat. Kuusi vuotta my\xc3\xb6hemmin perustettiin viel\xc3\xa4 liikennetekniikan tiedekunta. Unkarin kielen rinnalle opetuskieleksi otettiin englanti vuonna 1984. BME:hen perustettiin 1998 kaksi uutta tiedekuntaa ja sen nimeksi vaihdettiin kaksi vuotta my\xc3\xb6hemmin Budapestin tekniikan ja taloustieteiden yliopisto.\n_START_SECTION_\nKunniatohtorit\n_START_PARAGRAPH_\nYliopisto on my\xc3\xb6nt\xc3\xa4nyt kunniatohtorin arvonimen suomalaisprofessori Lauri Niinist\xc3\xb6lle vuonna 2002 ja Aarne Jutilalle vuonna 2003.'